Politika e Brëndëshme

Ketu mund te shkruani Komente
Horizontin e kalter dalngadal kishte filluar ta kaplonte nata,,banoret nuk dukeshin gjekundi,cdo lagje e kishte kapluar nje qetesi qe askush nuk po guxonte ta thente.Hena e zbehte qendrote ne qiell dhe veshtronte token e shkrete, sapo kishte rene muzgu dhe perderisa qyteti nje gjysme ore me pare gumezhinte nga zerat e panumert te kalimtarëve, tani kishte mbetur heshtja. Shperndarja e shpejte e kalimtareve ate mbremje verore u arsyetua me faktin se ate nate nëpër qytet do te kalonte autokolona e ushtrise serbe, me dhjetera kamionë qe siç perflitej ne qytet ,mbartnin kufomat e qindra njerezve te vrare ( masakruar) naten e shkuar nga ushtaret ne nje fshat te qytetit. Ushtria mendohej se do te kalonte afër mesnates neper qendren e qytetit, mirepo makinat ushtarake qe u pane ne te hyre te qytetit ,nga disa kalimtarë ne muzg, shkaktuan tmerr tek popullsia e cila menjehere u shpernda. Per fat te mire autokolona ishte ndalur afer lumit X ne te hyre te qytetit ,ndersa qytetin e kaploi heshtja dhe banoret veshtronin te frikesuar autokolonen qe ishte ndalur dhe prisnin levizjet e saj ardhshme .Thuajse ushtaret dinin friken e qytetarëve, makinat ushtarake bene nje rreth tek e ashtuquajtura fushe e Mahmut pashes ashtuqe nuk mund te shihej se qkishte brenda atij rrethi misterioz , banoret e qytetit degjonin zera dhe britma ne gjuhen serbe por ato u dukeshin te paqarta.Kishte ca njerez qe kuptonin serbishten dhe u perpoqen te ndegjoni se cka po thoshin ushtaret, mirpo ne kete panair fjalesh , fjala e vetme qe e kuptuan ishte fjala "kufome", me vone kuptuan edhe fjalet "grope".Njerezit veshtronin njeri tjetrin me habi sikur te kerkonin nga njeri tjetri qe tua shpjegonte kuptimin e ketyre fjaleve .Disa ushtare qe kishin hyre ne qytet qe te pengon qytetaret te kuptonin se çfare po ndodhte atje poshte ne fushe , filluan tu bertisnin atyre qe kishin dale ne dritare qe te futeshin brenda. Kah mesnata britmat pushuan dhe zhurmat u ndalen dhe banoret filluan te merrnin fryme me lirshem pasi kuptuan se ushtaret nuk do ti "nderonin" me kalimin e tyre neper qytet. Te nesermen ne mengjes, qytetaret u zgjuan me pamjen e zymte dhe te merzitshme te fushes prane qytetit ku siq dukej gjate nates ishte rritur numri i makinave ushtarake. Ajo pamje ua lodhi syte e tyre te pergjumur dhe u dukej se do tu pelcisnin nga dhembjet nese do vazhdonin te veshtronin qofte edhe per nje moment te vetem fushen e cila nxinte nga hija e rende e ushtarëve " të nëmur nga Perëndia".Disa leshuan nje psheretime te thelle dhe u larguan te zhgenjyer nga ajo pamje